《虞美人第二体》
明代·齐景云

双涡红晕檀霞满。钿镜横波远。宿妆无奈是春前。

刘郎洞口谢娘船。思无边。

鹌鹑啄破赪桐叶。云掩圆蟾截。小楼回首绿烟迷。

微风半夜揭珠帏。认郎归。

作者简介：明人。万历间妓女。能诗，善琴。与士人傅春定情，春坐事系狱，为之脱簪珥，卖卧褥以供衣食。春远戍，从行不得，蓬首垢面，闭门念佛，未几病死。